CELEX: 62019TN0134
Language: lv
Date: 2019-02-28 00:00:00
Title: Lieta T-134/19: Prasība, kas celta 2019. gada 28. februārī — AM/EIB

6.5.2019   
            
            
               LV
            
            
               Eiropas Savienības Oficiālais Vēstnesis
            
            
               C 155/46
            
         
      Prasība, kas celta 2019. gada 28. februārī — AM/EIB
      (Lieta T-134/19)
      (2019/C 155/55)
      Tiesvedības valoda — franču
      
         Lietas dalībnieki
      
      
         Prasītāja: AM (pārstāvji: L. Levi un A. Champetier, advokāti)
      
         Atbildētāja: Eiropas Investīciju banka
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt šo prasību par pieņemamu un pamatotu;
               
            līdz ar to:
      
                  —
               
               
                  atcelt EIB priekšsēdētāja 2017. gada 30. jūnija un 2017. gada 11. decembra lēmumus, ciktāl ar tiem prasītājai ir atteikts ģeogrāfiskās mobilitātes pabalsts, kas paredzēts Personāla administratīvo noteikumu 1.4. pantā;
               
            
                  —
               
               
                  vajadzības gadījumā atcelt EIB priekšsēdētāja 2018. gada 20. novembra lēmumu, ar kuru noraidīti Samierināšanās komisijas secinājumi un apstiprināti 2017. gada 30. jūnija un 2017. gada 11. decembra lēmumi;
               
            tātad
      
                  —
               
               
                  piespriest atbildētājai izmaksāt ģeogrāfiskās mobilitātes pabalstu ar atpakaļejošu spēku no 2017. gada 1. aprīļa vai no šīs prasības celšanas dienas, 36 045,6 EUR (1 567,20 EUR x 23 mēneši);
               
            
                  —
               
               
                  piespriest atbildētājai samaksāt nokavējuma procentus par ģeogrāfiskās mobilitātes pabalstu, kas jāmaksā no 2017. gada 1. aprīļa līdz brīdim, kad tas ir pilnībā izmaksāts, nokavējuma procentus nosakot atbilstoši Eiropas Centrālās bankas procentu likmei, kas palielināta par 2 procentpunktiem.
               
            
         Pamati un galvenie argumenti
      
      Prasības pamatošanai prasītāja izvirza četrus pamatus.
      
                  1.
               
               
                  Ar pirmo pamatu tiek apgalvots Personāla administratīvo noteikumu 1.4. panta pārkāpums un šo noteikumu VII pielikuma 1. un 11. panta pārkāpums.
               
            
                  2.
               
               
                  Ar otro pamatu tiek apgalvots tiesiskās paļāvības, tiesiskās drošības un rūpības principu pārkāpums.
               
            
                  3.
               
               
                  Ar trešo pamatu tiek apgalvots nediskriminācijas principa, kas paredzēts EIB personāla uzvedības kodeksa 1.3. pantā, un Eiropas Savienības Pamattiesību hartas 21. panta pārkāpums.
               
            
                  4.
               
               
                  Ar ceturto pamatu tiek apgalvots labas pārvaldības principa un saprātīga termiņa principa pārkāpums.